ddrg/super_eurlex huggingface dataset:
Virallinen lehti nro C 118 , 29/04/1999 s. 0181



KIRJALLINEN KYSYMYS E-3121/98 esittäjä(t): Luciano Vecchi (PSE) komissiolle (16. lokakuuta 1998) Aihe: Komission laiminlyönnit Gitaraman ja Kibuven välisen tien rakennushankkeen (EKR) ensimmäisessä vaiheessa Ruandassa Euroopan kehitysrahasto (EKR) on rahoittanut Gitaraman ja Kibuven välisen ensimmäisen tieosuuden rakennushanketta Ruandassa. Maassa huhtikuun 1994 jälkeen sattuneet veriset tapahtumat viivästyttivät aluksi hanketta, jonka komissio sittemmin peruutti kokonaan. Miksi komissio ei ole vielä maksanut urakoitsijalle (Astaldi Oy) niitä korvauksia, joihin se on oikeutettu kärsimiensä vahinkojen vuoksi? Koska ja miten komissio aikoo suoriutua velvoitteistaan? Komission jäsenen João de Deus Pinheironkomission puolesta antama vastaus (9. marraskuuta 1998) Komissio on tutkinut perusteellisesti Astaldi-yrityksen valituksen, johon arvoisa parlamentin jäsen viittaa, ja toimittanut päätelmänsä Euroopan kehitysrahaston (EKR) Ruandassa olevalle kansalliselle tulojen ja menojen hyväksyjälle eli ainoalle viranomaiselle, jolla on toimivalta tehdä kyseistä valitusta koskeva virallinen päätös. Koska komissio ei ole itse sopimuspuolena EKR:n rahoittamissa kaupoissa, sen tehtävä niissä on vakiintuneen sopimuskäytännön mukaan seurata, täyttyvätkö yhteisön rahoituksen saamiselle asetetut ehdot. EKR:n kansallinen tulojen ja menojen hyväksyjä on ilmoittanut komissiolle hyväksyvänsä komission selvityksen Astaldin valituksesta ja pyytänyt komissiota ottamaan Ruandan nimissä ja sen laskuun suoraan yhteyttä kyseiseen yritykseen. Komissio on toimittanut Astaldi-yritykselle yksityiskohtaiset tiedot arviosta ja pyytänyt sitä toimittamaan joitakin todisteita tai täydentäviä asiakirjoja valituksen eri kohdista.
Virallinen lehti nro C 118 , 29/04/1999 s. 0001



KIRJALLINEN KYSYMYS E-1083/98 esittäjä(t): Astrid Thors (ELDR) komissiolle (7. huhtikuuta 1998) Aihe: Perävaunulla varustetun henkilö- tai pakettiauton kuljettamisen ikärajoitukset Suomen lainsäädännön mukaan 70 vuotta täyttänyt henkilö ei saa kuljettaa kuormatulla perävaunulla varustettua henkilö- tai pakettiautoa. Saatujen tietojen mukaan muissa jäsenvaltioissa ei ole vastaavia rajoituksia. Pitävätkö nämä tiedot paikkansa, ja katsooko komissio, että tällainen lainsäädäntö on perusteltua; katsooko komissio, että kyseinen kansallinen lainsäädäntö on sopusoinnussa vapaata liikkuvuutta koskevien sisämarkkinoiden periaatteiden kanssa? Komission jäsenen Neil Kinnockinkomission puolesta antama vastaus (29. toukokuuta 1998) Neuvoston direktiivillä 91/439/ETY yhteisön ajokortista(1) pyritään helpottamaan vapaata liikkuvuutta ja parantamaan liikenneturvallisuutta. Direktiivin 6 artiklassa säädetään ajokortin antamiseen sovellettavista alaikärajoista, mutta ei yläikärajoista. Direktiivin 7 artiklan 2 kohdassa säädetään lisäksi seuraava: "'Neuvoston tästä asiasta antamien säännösten lisäksi kullakin jäsenvaltiolla on oikeus kansallisin perustein määrätä antamiensa ajokorttien voimassaoloaika.'" Suomen lainsäädännön mukaan 70 vuotta täyttäneille ei saa antaa ajokorttia eikä heidän ajokorttiaan saa uusia luokissa D ja D1 (linja-autot) eikä luokissa C+E, C1+E, D+E ja D1+E (ajoneuvoyhdistelmät). Ajokortin antaminen ja uusiminen on kuitenkin mahdollista ilman ikärajoituksia luokissa A ja A1 (moottoripyörät), B (henkilö- ja pakettiautot), B+E (perävaunulla varustetut henkilö- ja pakettiautot) ja C (kuorma-autot). Suomen lainsäädännön mukaan yli 70-vuotiaat saavat siis ajaa B+E luokkaan kuuluvaa perävaunulla varustettua henkilö- tai pakettiautoa riippumatta siitä, onko perävaunu kuormattu vai ei. Komissio katsoo, että kyseisessä lainsäädännössä ei rikota vapaata liikkuvuutta koskevia sisämarkkinoiden periaatteita. (1) EYVL L 237, 24.8.1991.
Virallinen lehti nro C 118 , 29/04/1999 s. 0184



KIRJALLINEN KYSYMYS E-3169/98 esittäjä(t): Antonio Tajani (PPE) komissiolle (27. lokakuuta 1998) Aihe: Libyan aseellinen hyökkäys italialaista kalastusalusta vastaan Libyan merivoimien pikavene tulitti 24. syyskuuta 1998 italialaista kalastusalus Orchideaa Iso-Syrtin lahdella kansainvälisillä vesillä ja törmäsi kalastusalukseen sillä seurauksella, että aluksen konepäällikkö Rosario Magiotta sai surmansa. Mihin toimiin komissio aikoo ryhtyä italialaisten ja yhteisön kalastajien suojelemiseksi Välimerellä, missä vihamielisyydet ovat lisääntyneet ja missä Pohjois-Afrikan rannikkovaltiot loukkaavat yhä useammin kansainvälistä oikeutta? Komission jäsenen Manuel Maríninkomission puolesta antama vastaus (10. marraskuuta 1998) Komissio on pannut merkille torstaina 24. syyskuuta 1998 Iso-Syrtin lahdella italialaista kalastusalusta vastaan tapahtuneen Libyan sotilaallisen hyökkäyksen, joka aiheutti italialaisaluksen miehistön yhden jäsenen kuoleman. Komissio on valmis tukemaan toimivaltansa rajoissa menettelyjä, joita asianomaiset jäsenvaltiot mahdollisesti panevat vireille soveltuvissa eurooppalaisissa päättävissä elimissä.
Virallinen lehti nro C 118 , 29/04/1999 s. 0137



KIRJALLINEN KYSYMYS E-2774/98 esittäjä(t): Johanna Maij-Weggen (PPE) komissiolle (14. syyskuuta 1998) Aihe: Arvonlisäveron alhaisempi taso Aikooko komissio tehdä ehdotuksia sosiaalisiin tarkoituksiin käytettävien tavaroiden ja palvelujen uudeksi ja mahdollisesti alhaisemmaksi arvonlisäverojen tasoksi, kun nykyinen kuudennen arvonlisäverodirektiivin voimassaolo umpeutuu 31. joulukuuta 1998? Millaisia suunnitelmia komissiolla on, jos se aikoo tehdä tällaisia ehdotuksia, ja milloin todellisia ehdotuksia voidaan odottaa? Komission jäsenen Mario Montinkomission puolesta antama vastaus (19. lokakuuta 1998) Komissio otaksuu parlamentin jäsenen viittaavan kuudennessa arvonlisäverodirektiivissä(1) säädetyn arvonlisäverojärjestelmän mukaisen yleisen arvonlisäverokannan voimassaolon päättymiseen. Komissio aikoo tehdä hyvissä ajoin ehdotuksen uudeksi yleiseksi arvonlisäverokannaksi. Yhtenäismarkkinoilla sovellettavaa uutta yhteistä arvonlisäverojärjestelmää koskevat toimenpiteet, jotka komissio ilmoitti vuonna 1996 esittelemässään ohjelmassa, edistyvät tyydyttävästi. Komissio aikoo tarkastella uudelleen alennettua arvonlisäverokantaa koskevaa kuudennen arvonlisäverodirektiivin liitettä H. Arvonlisäverokannoista antamansa kertomuksen(2) päätelmien mukaisesti komissio toivoo, että alennetun arvonlisäverokannan soveltaminen rajattaisiin välttämättömyyshyödykkeisiin ja sosiaalisiin tarkoituksiin käytettäviin tuotteisiin. (1) Direktiivi 77/388/ETY, EYVL L 145, 13.6.1977, sellaisena kuin se on viimeksi muutettuna direktiivillä 96/95/EY. (2) KOM(97) 559 lopullinen.
Virallinen lehti nro C 135 , 14/05/1999 s. 0044



KIRJALLINEN KYSYMYS E-2352/98 esittäjä(t): Jaak Vandemeulebroucke (ARE) komissiolle (27. heinäkuuta 1998) Aihe: Maatalouskoneiden turvallisuus Kortrijk-Heulen kunnassa Länsi-Flanderissa tapahtui traaginen onnettomuus, jossa pyöräilijä jäi traktorin perävaunun alle. Voisiko komissio tämän johdosta vastata seuraaviin kysymyksiin: Vaikka kyseisessä traktorissa olikin säännösten mukainen varustelu erilaisine ulkopeileineen, kuljettaja ei nähnyt pyöräilijää. Asiantuntijoiden mukaan tällaiset kuolleet kulmat voidaan välttää vain, jos traktorin kyydissä on toinen henkilö tai muuttamalla korin rakennetta niin, että oven alaosaan tehdään aukko, joka takaa paremman näkyvyyden. Voisiko komissio ilmoittaa, onko tällaisen korin rakenteeseen tehtävän pakollisen muutoksen toteutettavuudesta jo laadittu tutkimuksia ja onko asiasta jo tehty aloitteita? Komission jäsenen Martin Bangemanninkomission puolesta antama vastaus (24. syyskuuta 1998) Komissio haluaa korostaa parlamentin jäsenelle, että sekin pahoittelee Kortrijk-Heulen kunnassa tapahtunutta valitettavaa onnettomuutta, jossa pyöräilijä sai surmansa maataloustraktorin perävaunun törmättyä häneen. Kuten parlamentin jäsen varmasti tietää, komissio kiinnittää hyvin paljon huomiota erilaisiin turvallisuusnäkökohtiin ja niihin liittyviin ongelmiin. Kyseisentyyppisten onnettomuuksien välttämiseksi komissio on arvioinut olevan tarpeen muuttaa direktiiviä 74/346/ETY(1), joka koskee maatalous- ja metsätraktoreiden taustapeilejä. Direktiivin muutokset vahvistettiin 8. kesäkuuta 1998 (direktiivinä 98/40EY(2)), ja niissä otetaan huomioon käytettävät erilaiset taustapeilit sekä niiden säätöedellytykset. Muutoksilla on vastattu parlamentin jäsenen pyyntöön traktorien sivunäkyvyyden parantamisesta. Komissio painottaa myös käyttöedellytysten perusluonteista merkitystä. Ajoneuvon kuljettajan on säädettävä yhteisön sääntöjen mukaisesti tyyppihyväksytyt ja asennetut taustapeilit virheettömästi, jotta näkökenttä kattaisi kaikki tilanteet eikä sisältäisi kuolleita kulmia, sekä ottaen huomioon traktorin varusteet ja sen perävaunun kuorman. (1) EYVL L 191, 15.7.1974. (2) EYVL L 171, 17.6.1998.
Virallinen lehti nro C 135 , 14/05/1999 s. 0172



KIRJALLINEN KYSYMYS P-3147/98 esittäjä(t): Olivier Dupuis (ARE) komissiolle (8. lokakuuta 1998) Aihe: Vladivostokin psykiatrinen sairaala Vladivostokin psykiatriselle sairaalalle, joka on ainoa tämäntyyppinen laitos miljoonan asukkaan kaupungissa, ei ole järjestynyt heinäkuun 1997 jälkeen enää minkäänlaista rahoitusta. Tämän kaukana idässä sijaitsevan alueen maaherra ja itse kaupungin johtaja katsovat kumpainenkin, ettei heillä ole taloudellista vastuuta laitoksesta, jossa on 515 potilasta ja satakunta työntekijää. Tilanne on katastrofaalinen: lääkkeiden ja ruoan puute ja sietämättömät hygieniaolot (ei saippuaa eikä pesuaineita) tekevät potilaiden toipumismahdollisuudet päivä päivältä heikommiksi. Onko komissio tietoinen tilanteesta? Onko komissio ottanut jo yhteyttä johtavaan lääkäriin Vladimir Uchakoviin voidakseen arvioida ongelman laajuuden ja rahantarpeen, mukaan lukien varat, joita voitaisiin antaa myös EU:n erityisapuna? Komission jäsenen Emma Boninonkomission puolesta antama vastaus (10. marraskuuta 1998) Komissio on yhtä lailla huolestunut arvoisan parlamentin jäsenen kanssa Venäjällä vallitsevasta nykyisestä tilanteesta ja erityisesti Vladivostokin psykiatrisen sairaalan olosuhteista. Komissio on toimittanut humanitääristä avustusta Venäjälle Euroopan yhteisön humanitäärisen avun toimiston (ECHO) kautta 1990-luvun alusta. Tämä avustus on kohdistunut aseellisten selkkausten uhrien auttamiseen (esim. Kaukasuksen alueella), luonnonmullistuksista johtuvaan hätäapuun, Tsernobylin uhreille annettavaan lääkäriapuun ja tuberkuloosin vastaisiin hankkeisiin. Kattavan köyhyyden ja maan kansanterveysjärjestelmän riittämättämien aineellisten resurssien ratkaiseminen on kuitenkin täysin mahdotonta ulkomaiselle avustusjärjestölle, kun otetaan Venäjän laajuus huomioon. Näyttää todellakin siltä, että yleiset olosuhteet arvoisan parlamentin jäsenen mainitsemassa sairaalassa ovat melko huonot länsimaisten normien mukaan. Tämä ei valitettavasti ole mitenkään poikkeuksellista Venäjällä. Olisi vaikeaa perustella yhden sairaalan hyväksi annettavat erityistoimenpiteet, jos samalla ei anneta samantasoista avustusta kaikille muille yhtä huonossa tai huonommassa tilanteessa oleville sairaaloille. Kun otetaan huomioon käytettävissä olevat suhteellisen rajalliset varat, komission on identifioitava ensisijaiskohteita alueilla, joita voidaan kohtuudella käsitellä. Koska laajamittainen aineellinen avustaminen kokonaiselle kansanterveysalalle on valitettavasti epärealistinen tavoite ja käytettävissä olevien määrärahojen ulottumattomissa, komissio on päättänyt keskittää ponnistuksensa yllä mainituilla aloilla toteutettaviin toimintoihin. Komissio tekee parhaillaan toteutettavuustutkimusta tuberkuloosinhoito-ohjelmiensa laajentamisesta, joka on yksin tämän hetken kiireellisimmistä kansanterveyttä koskevista ensisijaistavoitteista.
Virallinen lehti nro C 118 , 29/04/1999 s. 0048



KIRJALLINEN KYSYMYS E-2247/98 esittäjä(t): Allan Macartney (ARE) komissiolle (16. heinäkuuta 1998) Aihe: Kissojen hyvinvointi Onko olemassa eläinten hyvinvointia koskevaa EY:n lainsäädäntöä, jossa käsiteltäisiin laboratoriotarkoituksiin kasvatettavien kissojen lisääntymissykliä? Millaisia "lepoaikoja" ja elinoloja määräyksissä edellytetään kyseisten eläinten hyvinvoinnin turvaamiseksi? Komission jäsenen Ritt Bjerregaardinkomission puolesta antama vastaus (1. lokakuuta 1998) Kokeisiin ja muihin tieteellisiin tarkoituksiin käytettävien eläinten suojelua koskevien jäsenvaltioiden lakien, asetusten ja hallinnollisten määräysten lähentämisestä annetussa direktiivissä 86/609/ETY(1) säädetään eläinten säilytyksessä ja hoidossa noudatettavisa vähimmäisstandardeista. Mainitun direktiivin 5 artiklassa säädetään, että "kaikilla koe-eläimillä on säilytyspaikka, niiden terveyden ja hyvinvoinnin edellyttämä ympäristö, ainakin jonkin verran liikkumatilaa, ruokaa, vettä ja hoitoa". Lisäksi 5 artiklassa säädetään, että "jäsenvaltioiden on otettava huomioon liitteessä II olevat ohjeet a ja b kohdan säännöksen täytäntöönpanossa". Direktiivin liitteessä II annetaan eläinten säilytystä ja hoitoa koskevia ohjeita, joihin kuuluvat myös ohjeet häkin korkeudesta ja pohjapinta-alasta sekä säilystystilojen lämpötilasta. Ohjeet on annettu eläinlajeittain, ja yksi mainituista eläinlajeista on kissa. Lisäksi liitteessä on yleisiä ohjeita fyysisistä tiloista, säilytystilojen ilmastosta ja sen säätelystä sekä eläinten hoidosta mukaan luettuina eläinten terveys, ruokinta, juomavesi, kuivikkeet, liikunta, käsittely, puhtaanapito ja kivuton lopettaminen. Direktiivissä ei ole lisääntymissykliä koskevia säännöksiä. Kuitenkin sen 15 artiklassa säädetään, että "eläimiä kasvattavien ja toimittavien laitosten on oltava viranomaisen hyväksymiä tai rekisteröimiä, ja niiden on täytettävä 5 ja 14 artiklan vaatimukset,....". Kyseisen säännöksen mukaisesti kansalliset viranomaiset ovat vastuussa niiden edellytysten määrittämisestä, jotka eläimiä kasvattavien laitosten on täytettävä, jotta ne voidaan hyväksyä tai rekisteröidä. (1) EYVL L 358, 18.12.1986.
Virallinen lehti nro C 135 , 14/05/1999 s. 0131



KIRJALLINEN KYSYMYS E-2867/98 esittäjä(t): Clive Needle (PSE) komissiolle (28. syyskuuta 1998) Aihe: Asevalvonnan menettelytapasäännöt Toukokuussa sovituista asevalvonnan menettelytapasäännöistä huolimatta saksalainen Heckler & Koch -yhtiö on allekirjoittanut sopimuksen 200 000 rynnäkkökiväärin valmistamisen antamisesta turkkilaisen MKEK-yhtiön tehtäväksi. Kun otetaan huomioon Turkin ihmisoikeusrikkomukset, niin onko tämä menettelytapasääntöjen vastaista, ja mihin toimiin komissio aikoo asiassa ryhtyä? Komission jäsenen Hans van den Broekinkomission puolesta antama vastaus (5. marraskuuta 1998) Aseidenvientiä koskevat Euroopan unionin menettelysäännöt vahvistettiin virallisesti 8. kesäkuuta 1998 kokoontuneessa ulkoasiainneuvostossa. Menettelysäännöissä luetellaan erilaisia arviointiperusteita, jotka jäsenvaltioiden on otettava huomioon sotatarvikkeiden myynnissä kolmansille maille. Arviointiperusteita ovat muun muassa jäsenvaltioiden kansainvälisten sitoumusten noudattaminen sekä ihmisoikeustilanne määrämaissa. Menettelysäännöt eivät kuitenkaan ole yhteisön politiikan väline. Tämän vuoksi komissiolla ei ole perustamissopimuksen sääntöjen mukaisesti toimivaltaa varmistaa kyseisten menettelysääntöjen täytäntöönpanoa. Kunkin jäsenvaltion on näin ollen itse tulkittava menettelysäännöissä luetellut arviointiperusteet ja arvioitava niiden soveltamista harjoittamaansa asekauppaan.
Virallinen lehti nro C 135 , 14/05/1999 s. 0174



KIRJALLINEN KYSYMYS E-3167/98 esittäjä(t): Anita Pollack (PSE) komissiolle (27. lokakuuta 1998) Aihe: Huvipuistolaitteiden turvatarkastukset Vastauksessaan kysymykseen H-0669/97(1) komissio ilmoitti valtuuttaneensa Euroopan standardisointijärjestöt laatimaan eurooppalaisen standardin huvipuistolaitteiden teknisistä ominaisuuksista. Onko se jo tehty? Komissio lienee samaa mieltä siitä, että tekniset tiedot sinänsä ovat hyödyllisiä, mutta kaikkein eniten tarvitaan näiden laitteiden säännöllisten tarkastusten vähimmäisstandardeja, joilla varmistetaan, että turvallisuusmääräyksiä noudatetaan koko ajan? Komission jäsenen Emma Boninonkomission puolesta antama vastaus (23. marraskuuta 1998) Huvipuistojen turvallisuusstandardien laatimistyö etenee Euroopan standardointikomitean (CEN) suunnitteleman aikataulun mukaan. Komissio antoi tämän toimeksiannon CEN:ille sen jälkeen, kun Edinburghissa vuonna 1992 kokoontuneen Eurooppa-neuvoston päätelmien perusteella päätettiin hylätä suunnitelma direktiivin laatimisesta aiheesta. Alustava asiakirja esitetään teknisen komitean nro 152 kansallisille jäsenille ennen vuoden 1998 loppua. Menettelyn teknisten seikkojen vuoksi CEN uskoo, että CEN:in jäseninä olevat kansalliset standardointielimet äänestävät standardeista virallisesti vasta vuonna 2000. Huvipuistojen turvallisuuteen vaikuttavat useat tekijät, ja säännölliset tarkastukset ovat yksi niistä. Tämän vuoksi tarkastusmenettely on nykyään sisällytetty standardiluonnosten liitteeseen. (1) Euroopan parlamentin keskustelut (syyskuu 1997).
Virallinen lehti nro C 118 , 29/04/1999 s. 0023



KIRJALLINEN KYSYMYS P-2094/98 esittäjä(t): Alfonso Novo Belenguer (ARE) komissiolle (30. kesäkuuta 1998) Aihe: Segura-joen saastuminen Segura-joki virtaa kolmen Espanjan autonomian - Andalucian, Murcian ja Valencian - halki. Joki on erittäin saastunut, mikä johtuu pääasiassa teollisuus-, maatalous- ja matkailutoiminnasta. Lisäksi sen vesi on erittäin suolapitoista. Yli 1 500 saastepäästöjen aiheuttajaa laskee jätevetensä Seguraan. Tämä tilanne aiheuttaa sen, että joki, ympäristö ja joenreunamilla asuvan väestön elämänlaatu ovat vaarassa. Onko komissio tietoinen siitä, millainen Seguran vedenlaatu on tällä hetkellä? Mikäli näin on, voiko komissio antaa meille nämä tiedot? Mihin toimiin komissio on ryhtynyt tai aikoo ryhtyä kamppaillakseen Seguran saastumista vastaan?
Virallinen lehti nro C 135 , 14/05/1999 s. 0182



KIRJALLINEN KYSYMYS E-3254/98 esittäjä(t): Nikitas Kaklamanis (UPE) komissiolle (28. lokakuuta 1998) Aihe: Euroopan ympäristökeskuksen henkilöstön työhönotto Euroopan lehdistössä on toistuvasti käsitelty hyvin seikkaperäisesti sitä tapaa jolla komissio suhtautuu yksikköjensä sekä valvomiensa erillisvirastojen henkilöstön työhönottoa koskeviin kysymyksiin. Asia on erittäin vakava, sillä se liittyy Euroopan kansalaisille koko EU:sta annettavaan kuvaan ja varmastikaan siinä ei ole sijaa irvailulle, johon komission jäsen Bjerregaard, joka yleensä suhtautuu asioihin melko vakavasti, vihjasi vastauksessaan kirjalliseen kysymykseeni E-2566/98(1). Erityisesti viimeaikaisten outojen tapahtumien jälkeen, kun virkamiesten valintakilpailuja on jouduttu mitätöimään ja avoimuuden puutteesta henkilöstön valintamenettelyissä on valitettu, kuka tahansa odottaisi niin komission kuin sen jäsenten suhtautuvan vakavammin tähän ongelmaan. Haluaisin saada tietää komissiolta: Aikooko se - niiden ilmeisesti tehottomien, sikäli kuin näyttää, "neuvojen" lisäksi, joita se antaa Euroopan ympäristökeskukselle sen henkilöstön valintamenettelyihin liittyen - ryhtyä konkreettisiin toimiin tämän viraston virkamiesten kansallisuusjakauman epätasapainon poistamiseksi, ja aikooko se pyytää EEA:n johtajaa tiedottamaan sille asian etenemisestä eritellysti ja yksityiskohtaisesti joka kerta, kun henkilöstöä palkataan, jotta vältettäisiin edellä mainitun viraston henkilöstössä aliedustettuina olevista maista tulevien hakijoiden jääminen kilpailun ulkopuolelle? Komission jäsenen Ritt Bjerregaardinkomission puolesta antama vastaus (25. marraskuuta 1998) Komissio pyytää arvoisaa parlamentinjäsentä tutustumaan kirjallisiin kysymyksiinsä E-1007/98(2) ja E-28/98(3) saamiinsa komission vastauksiin sekä Mihail Papayannakisin kirjalliseen kysymykseen E-3236/97(4) annettuun vastaukseen. Vastauksissa selitetään, että Euroopan ympäristökeskuksella on Euroopan ympäristökeskuksen sekä ympäristöä koskevan Euroopan tieto- ja seurantaverkoston perustamisesta 7 päivänä toukokuuta 1990 annetun neuvoston asetuksen (ETY) 1210/90(5) nojalla itsenäinen asema eikä komissiolla ole toimivaltaa keskuksen henkilöstö- tai työhönottoasioissa. Komissio välittää arvoisan parlamentinjäsenen ilmaiseman huolen keskuksen toiminnanjohtajalle ja pyytää keskuksen johtokuntaa laatimaan raportin, jossa selvitetään erityisesti, kuinka ehdotettuja työhönottomenettelyjä sovelletaan vuonna 1999. (1) Katso sivu 73. (2) EYVL C 402, 22.12.1998, s. 56. (3) EYVL C 304, 2.10.1998, s. 19. (4) EYVL C 158, 25.5.1998. (5) EYVL L 120, 11.5.1990.
Virallinen lehti nro C 118 , 29/04/1999 s. 0126



KIRJALLINEN KYSYMYS E-2721/98 esittäjä(t): Leonie van Bladel (UPE) komissiolle (1. syyskuuta 1998) Aihe: Marokkolaisen toisinajattelijan Ibrahim Serfatyn karkottaminen 1. Onko komissio tietoinen, että Marokon viranomaiset eivät ole myöntäneet Ranskassa jo seitsemän vuoden ajan maanpaossa olevalle ja yli kymmenen vuotta marokkolaisessa vankilassa istuneelle marokkolaiselle toisinajattelijalle Ibrahim Serfatylle lupaa palata Marokkoon? 2. Onko komissio valmis tuomitsemaan Marokon viranomaisten vuonna 1991 antaman karkoituspäätöksen ja kehottamaan Marokon viranomaisia päästämään Serfaty nyt Marokkoon ja vahvistamaan hänen Marokon kansalaisoikeutensa? 3. Mihin toimiin komissio katsoo voivansa ryhtyä Euro - Välimeri -sopimuksen perusteella, jos Marokon viranomaiset eivät salli Serfatyn pääsyä Marokkoon eivätkä suostu palauttamaan hänen Marokon kansalaisoikeuksiaan? Komission jäsenen Manuel Maríninkomission puolesta antama vastaus (25. syyskuuta 1998) 1. Komissio seuraa asian kehittymistä yhteensovitetusti jäsenvaltioiden kanssa. 2. Asiassa tehtävä aloite ei kuulu ainoastaan komission toimialaan, vaan sen voivat tehdä myös Euroopan unionin jäsenvaltiot Euroopan unionista tehdyn sopimuksen toista pilaria koskevien sääntöjen mukaisesti. 3. Yhteisön ja Marokon uuden assosiaatiosopimuksen myötä aletaan käydä poliittista vuoropuhelua Marokon viranomaisten kanssa toimielinten tasolla kaikista molempien edun mukaisista aiheista. Yhteisö tekee varmasti tämän vuoropuhelun yhteydessä sekä yleisellä tasolla että yksittäisten tapausten osalta tiettäväksi kantansa siitä, miten Marokon viranomaiset ovat kunnioittaneet ihmisoikeuksia. Kyseinen kumppaneiden vuoropuhelu perustuu myönteisiin toimenpiteisiin, joita on jo alettu toteuttaa. Kyse on yhteisön tukemista toimista ihmisoikeuksien edistämiseksi Marokossa, esimerkiksi ihmisoikeuksia koskevan opetuksen ottamisesta koulujen opetusohjelmaan, ihmisoikeuksia koskevan oppituolin perustamisesta Rabatin oikeustieteelliseen tiedekuntaan tai Marokon merkittävimpien ihmisoikeuskysymyksiin erikoistuneiden valtiosta riippumattomien järjestöjen toimien tukemisesta. Tämä vuoropuheluun ja rahoitukseen perustuva lähestymistapa tuottaa tuloksia vasta pitkällä aikavälillä. Niitä arvioidaan varmasti useampaan otteeseen asiassa tapahtuneen kehityksen perusteella ennen kuin harkitaan sellaisten radikaalimpien toimenpiteiden toteuttamista kuten assosiaatiosopimuksen toimeenpanon keskeyttämistä, jos ihmisoikeuksien kaltaisia sopimuksen olennaisia osia rikotaan.